# Declinacions de l'eslovac

L'eslovac és una llengua flexiva amb sistemes de declinació per a substantius, pronoms personals i possessius, adjectius qualificatius, adjectius demostratius i adjectius numerals ordinals i cardinals.
Els substantius es poden declinar segons el gènere, el nombre i el cas. Hi ha sis casos en eslovac modern:
* Nominatiu
* Genitiu
* Datiu
* Acusatiu
* Locatiu
* Instrumental
El vocatiu es considera arcaic en eslovac modern, i només s'empra en alguns contexts com en contes o per expressar ironia.

## Substantius
### Masculí

L'eslovac distingeix els substantius masculins en animats i inanimats. Per als substantius inanimats, l'acusatiu és idèntic al nominatiu; per als animats, és idèntic al genitiu (norma aplicable també als adjectius).
| Tipus | Animat (acabat en consonant) | Animat (acabat en consonant) | Animat (acabat en a) | Animat (acabat en a) | Inanimat (acabat en consonant dura) | Inanimat (acabat en consonant dura) | Inanimat (acabat en consonant tova) | Inanimat (acabat en consonant tova) |
| Nombre | Singular | Plural | Singular | Plural | Singular | Plural | Singular | Plural |
| Nominatiu | chlap | chlapi | hrdina | hrdinovia | dub | duby | stroj | stroje |
| Genitiu | chlapa | chlapov | hrdinu | hrdinov | duba | dubov | stroja | strojov |
| Datiu | chlapovi | chlapom | hrdinovi | hrdinom | dubu | dubom | stroju | strojom |
| Acusatiu | chlapa | chlapov | hrdinu | hrdinov | dub | duby | stroj | stroje |
| Locatiu | chlapovi | chlapoch | hrdinovi | hrdinoch | dube | duboch | stroji | strojoch |
| Instrumental | chlapom | chlapmi | hrdinom | hrdinmi | dubom | dubmi | strojom | strojmi |
* En alguns substantius l'última vocal de l'arrel desapareix o s'escurça en tots els casos menys en nominatiu: chlieb --> chleba; cukor --> cukru.
* Molts substantius masculins inanimats tenen el genitiu singular en -u: rok --> roku
* Els inanimats acabats en -k, -ch, -h o -g el locatiu singular es fa en -u: juh --> juhu.
* Alguns inanimats tenen el locatiu i el datiu singulars en -u en comptes d'-ovi.
* Alguns animats tenen el nominatiu plural en -ovia: syn --> synovia; o -ia: učiteľ --> učitelia.
* Alguns substantius inanimats d'origen estranger tenen una terminació en nominatiu i en acusatiu singulars que desapareix en els altres casos: komunizmus --> komunizmu.
* La terminació de l'instrumental plural és de vegades -ami per raons eufòniques: meter --> metrami.
* Alguns substantius masculins rars animats tenen un vocatiu singular: priateľ --> priateľu; boh --> bože.
* Els substantius animats acabats en -ch o -k canvien la consonant per -s- o -c- davant de la terminació -i del nominatiu plural: Čech --> Česi; Slovák --> Slováci.
* Alguns substantius tenen declinacions del tot irregulars, com per exemple deň, que fa el genitiu plural en dní; o človek, que fa el plural en ľudia.

### Femení

| Terminació | Consonant dura + -a | Consonant dura + -a | Consonant tova + -a | Consonant tova + -a | Consonant, genitiu en -e | Consonant, genitiu en -e | Consonant, genitiu en -i | Consonant, genitiu en -i |
| Nombre | Singular | Plural | Singular | Plural | Singular | Plural | Singular | Plural |
| Nominatiu | žena | ženy | ulica | ulice | dlaň | dlane | kosť | kosti |
| Genitiu | ženy | žien | ulice | ulíc | dlane | dlaní | kosti | kostí |
| Datiu | žene | ženám | ulici | uliciam | dlani | dlaniam | kosti | kostiam |
| Acusatiu | ženu | ženy | ulicu | ulice | dlaň | dlane | kosť | kosti |
| Locatiu | žene | ženách | ulici | uliciach | dlani | dlaniach | kosti | kostiach |
| Instrumental | ženou | ženami | ulicou | ulicami | dlaňou | dlaňami | kosťou | kosťami |
* No es pot saber si un substantiu femení acabat en consonant es declina com dlaň o kosť, però el genitiu és normalment indicat en els diccionaris.
* Per als substantius en -a, el genitiu plural no té terminació. Tot i així, hi ha un allargament de l'última vocal de l'arrel o bé s'hi insereix una vocal (ie, o o e) per facilitar la pronunciació: voda --> vôd; slza --> sĺz; vojna --> vojen; hruška --> hrušiek.
* La regla rítmica fa que les terminacions en -ám i -ách esdevinguin -am i -ach si la síl·laba precedent conté una vocal llarga o un diftong: káva --> kávam, kávach.
* Alguns substantius declinats com ulica tenen el genitiu plural en -í, sobretot en el cas dels mots estrangers en -ia: funkcia --> funkcií.
* Per als mots femenins en -a, el vocatiu singular (arcaic) té la terminació -o: žena --> ženo.
* El substantiu pani és irregular.
* Els mots en -ea (com idea o Kórea) es declinen com žena, tret que el locatiu i el datiu singulars són en -i i el genitiu plural en -í.
Encara hi ha un cinquè model de declinació per als substantius acabats en -á. Es declinen com adjectius en singular, i en nominatiu i acusatiu plurals, i en els altres casos com el model de žena.
| Cas | Singular | Plural |
| Nominatiu | princezná | princezné |
| Genitiu | princeznej | princezien |
| Datiu | princeznej | princeznám |
| Acusatiu | princeznú | princezné |
| Locatiu | princeznej | princeznách |
| Instrumental | princeznou | princeznami |

### Neutre

| Terminació | Consonant dura + -o | Consonant dura + -o | Consonant tova + -e | Consonant tova + -e | -ie | -ie | -a o -ä | -a o -ä | -a o -ä |
| Nombre | Singular | Plural | Singular | Plural | Singular | Plural | Singular | Plural | Plural (variant) |
| Nominatiu | mesto | mestá | srdce | srdcia | vysvedčenie | vysvedčenia | dievča | dievčatá | dievčence |
| Genitiu | mesta | miest | srdca | sŕdc | vysvedčenia | vysvedčení | dievčaťa | dievčat | dievčeniec |
| Datiu | mestu | mestám | srdcu | srdciam | vysvedčeniu | vysvedčeniam | dievčaťu | dievčatám | dievčencom |
| Acusatiu | mesto | mestá | srdce | srdcia | vysvedčenie | vysvedčenia | dievča | dievčatá | dievčence |
| Locatiu | meste | mestách | srdci | srdciach | vysvedčení | vysvedčeniach | dievčati | dievčatách | dievčencom |
| Instrumental | mestom | mestami | srdcom | srdcami | vysvedčením | vysvedčeniami | dievčaťom | dievčatami | dievčencami |
* La manca de terminació en el genitiu plural per als substantius en -o i -e provoca modificacions de l'arrel com passa en els substantius femenins.
* El locatiu singular dels mots que acaben en -ko, -go, -ho, -cho o una vocal seguida de -o i -u: Slovensko --> Slovensku; rádio --> rádiu.
* Si l'última síl·laba de l'arrel conté una vocal llarga o un diftong, la regla rítmia fa que les terminacions -á/ia, -ám/iam, -ách/iach s'escurcin en -a, -am, -ach: ráno --> rána, ránam, ránach.
* Per als mots de tipus srdce, la terminació de l'instrumental plural és -iami en la llengua col·loquial.
* Per als mots acabats en -a o -ä, que normalment designen animals petits:
** La variant del plural en -enc- és més rara. Alguns mots, com mláďa, no tenen aquesta variant (el plural és mláďatá; * mládence és incorrecte).
** Per als mots que acaben en ä, la -a- inicial de totes les terminacions es reemplaça per -ä: žriebä --> žriebäťa, žriebäťu.
* Alguns mots són irregulars: oko, ucho i dieťa, que es declinen en singular de forma regular, però que tenen formes plurals irregulars.

## Adjectius
### Adjectius qualificatius

Hi ha dos models de declinació per als adjectius:
* El primer, per als adjectius acabats en una consonant dura seguida de ý.
* El segon, per als adjectius acabats en una consonant tova seguida de í.
| Nombre | Singular | Singular | Singular | Singular | Plural | Plural | Plural | Plural |
| Gènere | Masculí | Masculí | Neutre | Femení | Masculí | Masculí | Neutre | Femení |
| Gènere | Animat | Inanimat | Neutre | Femení | Animat | Inanimat | Neutre | Femení |
| Nominatiu | pekný | pekný | pekné | pekná | pekní | pekné | pekné | pekné |
| Genitiu | pekného | pekného | pekného | peknej | pekných | pekných | pekných | pekných |
| Datiu | peknému | peknému | peknému | peknej | pekným | pekným | pekným | pekným |
| Acusatiu | pekného | pekný | pekné | peknú | pekných | pekné | pekné | pekné |
| Locatiu | peknom | peknom | peknom | peknej | pekných | pekných | pekných | pekných |
| Instrumental | pekným | pekným | pekným | peknou | peknými | peknými | peknými | peknými |
* Contràriament a les regles habituals de pronunciació, la n de peknej i pekní es pronuncia [n] i no pas [ɲ].
* La regla rítmica s'aplica també en els adjectius: l'accent de les terminacions desapareix si l'última síl·laba de l'arrel conté una vocal llarga. Així doncs, krásny farà krásna, krásne, krásnu, krásneho....
| Nombre | Singular | Singular | Singular | Singular | Plural | Plural | Plural | Plural |
| Gènere | Masculí | Masculí | Neutre | Femení | Masculí | Masculí | Neutre | Femení |
| Gènere | Animat | Inanimat | Neutre | Femení | Animat | Inanimat | Neutre | Femení |
| Nominatiu | cudzí | cudzí | cudzie | cudzia | cudzí | cudzie | cudzie | cudzie |
| Genitiu | cudzieho | cudzieho | cudzieho | cudzej | cudzích | cudzích | cudzích | cudzích |
| Datif | cudziemu | cudziemu | cudziemu | cudzej | cudzím | cudzím | cudzím | cudzím |
| Acusatiu | cudzieho | cudzí | cudzie | cudziu | cudzích | cudzie | cudzie | cudzie |
| Locatiu | cudzom | cudzom | cudzom | cudzej | cudzích | cudzích | cudzích | cudzích |
| Instrumental | cudzím | cudzím | cudzím | cudzou | cudzími | cudzími | cudzími | cudzími |
El segon model és molt semblant al primer, únicament cal reemplaçar ý per í (i les subsegüents terminacions: é -> ie…). En aquest model també s'aplica la regla rítmica, per exemple rýdzi fa rýdza, rýdze, rýdzu, rýdzeho...